<classify> Nyota wa Bongo Fleva kutoka WCB, ambaye kwa sasa anatamba na ngoma ya Tetema Remix 2 Raymond Shaban Mwakyusa Rayvanny ameeleza utofauti wa shoo za hapa Bongo na za Kimataifa. Amesema shoo za kimataifa huwa zinaanza mapema na kuisha mapema ili kutoa fursa kwa watu wa rika zote kufjumuika na vile vile kuepusha usumbufu kwa baadhi ya watu kama vile kuangalia shoo wakiwa na usingizi hususan nyakati za usiku sana. Tumezoea huku muda wa shoo ni usiku wa saa saba, saa nane, saa tisa. Lakini kwa wenzetu hawafanyi hivyo, saa tano tu shoo imeisha na watu wanaenda kulala. Ndiyo maana wanaingia hadi watoto. Huku kwetu ni tofauti, mtu anaingia saa moja halafu msanii anaingia kutumbuiza saa 10, hapo shabiki hawezi ku-concentrate anakuwa amechoka. Amesema changamoto hiyo inasababishwa pia na mashabiki, ambapo mara nyingi hupenda shoo kufanyika nyakati za usiku sana. Vile vile, Rayvanny amezungumzia maeneo ya kufanyoia shoo kuwa ni changamoto kubwa kwa mazingira ya Tanzania kutokana na shoo nyingi kufanyika katika viwanja vya michezo hususan mpira wa miguu na kusababisha watu kuchoka kutokana na kusimama muda mrefu sana. Ameziomba mamlaka hususan Rais John Magufuli kuwaangalia na ikiwezekana kuwajengea eneo la maalum la kutumbuza arena ili kuwapa watu nafasi nzuri ya kuangalia shoo huku wakiwa na furaha bila uchovu, kwani hata mchana kunakuwa na uwezakano wa kufanya shoo.  <topic>: BURUDANI 